Teitl y Swydd: Cymrawd Ymchwil mewn Ansawdd Dŵr a Gwyddor Data Amgylcheddol

Ysgol/Adran: BIOSI/EARTH

Rydym yn chwilio am Gymrawd Ymchwil hynod frwdfrydig i arwain ymchwil ar risgiau blas ac arogl mewn cronfeydd dŵr yfed, gan weithio mewn partneriaeth â chwmnïau dŵr mawr y DU. Mae'r rôl yn cynnwys cymhwyso gwyddor data amgylcheddol, modelu a dadansoddi rhwydwaith i ddatblygu dealltwriaeth o ansawdd dŵr a dynameg algâu. Byddwch yn datblygu cynigion ymchwil, yn cyhoeddi allbynnau o safon, ac yn cydweithio â phartneriaid academaidd ac ym myd diwydiant. Bydd deiliad y swydd yn cyfrannu at y gwaith o reoli prosiectau, goruchwylio myfyrwyr, ac ymgysylltu â rhanddeiliaid, wrth helpu i ddatblygu rhwydweithiau ymchwil effeithiol. Mae'r rôl hon yn cynnig cyfle gwych i gyflawni ymchwil arloesol, gymhwysol sy’n cael effaith go iawn ar yr amgylchedd a byd diwydiant.

Gallwn roi’r cyfle i chi weithio mewn sefydliad bywiog, gyda buddion gwych.

Croesewir ymholiadau anffurfiol, a gellir eu cyfeirio, yn y lle cyntaf, at yr Athrawon Rupert Perkins (PerkinsR@cardiff.ac.uk) a Peter Kille (kille@cardiff.ac.uk). 

Ar hyn o bryd mae'r swydd yn un llawn amser am 35 awr yr wythnos ac am gyfnod penodol, ar gael o 1 Awst 2026 tan 31 Gorffennaf 2027.

Cyflog: £41,064 - £46,049 y flwyddyn (Gradd 6). Ym Mhrifysgol Caerdydd, bydd unigolion fel arfer yn dechrau ar waelod y raddfa gyflog, ac eithrio o dan amgylchiadau eithriadol.

Mae Prifysgol Caerdydd yn cynnig pecyn buddion gwych, sy’n cynnwys 45 diwrnod o wyliau blynyddol (gan gynnwys gwyliau banc), cynllun pensiwn lleol, cynllun beicio i'r gwaith a mentrau teithio eraill, cynyddrannau blynyddol ar hyd y raddfa gyflog, a mwy. Mae’n lle cyffrous a bywiog i weithio, gyda nifer o heriau gwahanol. Rydym hefyd yn falch o gefnogi’r Cyflog Byw.

Mae Prifysgol Caerdydd wedi ymrwymo i gefnogi a hyrwyddo cydraddoldeb ac amrywiaeth yn ogystal â chreu gweithle cynhwysol. Rydym o’r farn bod modd gwneud hyn drwy ddenu, datblygu a chadw ystod amrywiol o bobl o lawer o gefndiroedd gwahanol.  Felly, rydym yn croesawu ymgeiswyr o bob rhan o’r gymuned, beth bynnag fo’u rhyw, eu hethnigrwydd, eu hanabledd, eu cyfeiriadedd rhywiol, eu hunaniaeth draws, statws eu perthynas, eu crefydd neu eu cred, eu cyfrifoldebau gofalu neu eu hoedran.  Er mwyn cefnogi ein cyflogeion gael cydbwysedd rhwng eu gwaith a’u bywydau personol, byddwn hefyd yn ystyried cynigion i weithio’n hyblyg neu rannu’r swydd.

Mae Prifysgol Caerdydd wedi llofnodi Datganiad San Francisco ar Asesu Ymchwil (DORA), sy'n golygu y byddwn, wrth wneud penderfyniadau cyflogi a dyrchafu, yn gwerthuso ymgeiswyr ar sail safon eu hymchwil, nid ar sail metrigau cyhoeddi na'r cyfnodolyn y mae'r ymchwil wedi’i chyhoeddi ynddo. Mae rhagor o wybodaeth ar gael yma:  Asesu ymchwil yn gyfrifol – Ymchwil – Prifysgol Caerdydd

Cewch gyflwyno cais yn Gymraeg, ac ni chaiff cais a gyflwynir yn Gymraeg ei drin yn llai ffafriol na chais a gyflwynir yn Saesneg.

Prif Swyddogaeth

Cynnal ymchwil mewn risg Blas ac Arogl mewn cydweithrediad â Chwmnïau Dŵr y DU (United Utilites, Dŵr Cymru, Yorkshire a Scottish Water fel pedwar cyllidwr cyfartal i’r prosiect) a chyfrannu at berfformiad ymchwil cyffredinol yr Ysgol a'r Brifysgol, gan gynnal ymchwil sy'n arwain at gyhoeddi ymchwil o safon. Dilyn rhagoriaeth mewn ymchwil ac ysbrydoli eraill i wneud yr un fath.  

Disgrifiad o’r Swydd  

•	Cynnal ymchwil ym maes risg Blas ac Arogl mewn Cronfeydd Dŵr Yfed a chyfrannu at berfformiad ymchwil cyffredinol yr Ysgol a’r Brifysgol trwy gynnyrch y bydd modd ei fesur megis ceisiadau am nawdd, cyhoeddi erthyglau mewn cyfnodolion a chynadleddau academaidd cenedlaethol a/neu ganlyniadau ymchwil eraill yn ogystal â denu a goruchwylio myfyrwyr ymchwil ôl-raddedig.   
•	Datblygu amcanion ymchwil a chynigion i brosiectau ymchwil annibynnol neu ar y cyd, gan gynnwys cynigion am gyllid ymchwil  
•	Mynd i gynadleddau/seminarau lleol a chenedlaethol a/neu roi cyflwyniadau ynddynt yn ôl y gofyn  
•	Cyflawni tasgau gweinyddol sy'n gysylltiedig â'r prosiect ymchwil, gan gynnwys cynllunio a threfnu'r prosiect a rhoi’r gweithdrefnau sydd eu hangen ar waith i sicrhau bod adroddiadau manwl gywir yn cael eu cyflwyno’n brydlon 
•	Paratoi ceisiadau moeseg ymchwil a llywodraethu ymchwil fel y bo'n briodol 
• 	Adolygu a chyfuno llenyddiaeth ymchwil gyfredol yn y maes 
• 	Cymryd rhan yng ngweithgareddau ymchwil yr Ysgol  
•	Datblygu a chreu rhwydweithiau yn y Brifysgol a’r tu hwnt iddi er mwyn dylanwadu ar benderfyniadau, ystyried gofynion ymchwil yn y dyfodol a rhannu syniadau ymchwil er budd prosiectau ymchwil 
 
Arall 
•	Ymgysylltu’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol, i godi proffil yr Ysgol, meithrin cynghreiriau strategol werthfawr a chwilio am gyfleoedd i gydweithio ar ystod o weithgareddau. – bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol 
•	Datblygu’n bersonol ac yn broffesiynol mewn modd priodol a fydd yn gwella perfformiad. 
•	Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith yn y Brifysgol a’r tu hwnt iddi 
· Unrhyw ddyletswyddau eraill nad ydynt wedi’u nodi uchod ond sy’n cyd-fynd â’r swydd.

NODYN PWYSIG: Yn eich datganiad ategol, mae’n rhaid i chi ddangos sut rydych yn bodloni pob un o’r meini prawf hanfodol (a dymunol, lle bo’n berthnasol) isod. Rydym yn awgrymu eich bod yn defnyddio pob maen prawf yn is-bennawd ac yn rhoi tystiolaeth ysgrifenedig o'ch sgiliau perthnasol o dan bob un. Cyn uwchlwytho’r datganiad hwn, sicrhewch eich bod wedi cynnwys ****BR yn enw’r ffeil.

Manyleb yr Unigolyn

Cymwysterau ac Addysg 

1.	Gradd ôl-raddedig ar lefel PhD (neu bron â’i chwblhau / ei chyflwyno) mewn maes pwnc cysylltiedig neu brofiad diwydiannol perthnasol 
 
Gwybodaeth, Sgiliau a Phrofiad 

2.	Arbenigedd sefydledig a phortffolio diamheuol o ymchwil a/neu brofiad diwydiannol perthnasol yn y meysydd ymchwil canlynol: 
                                  a) Modelu a dadansoddi rhwydweithiau 
                                  b) Gwyddor Data Amgylcheddol

3.	Gwybodaeth am statws cyfredol gwaith ymchwil mewn maes arbenigol 

4.	Gallu diamheuol i gyhoeddi gwaith mewn cyfnodolion/cynadleddau cenedlaethol/rhyngwladol a/neu sicrhau allbynnau ymchwil eraill 

5.	Gwybodaeth a dealltwriaeth o gyllid ymchwil cystadleuol er mwyn gallu paratoi ceisiadau i gyrff cyllido  
 
Cyfathrebu a Gweithio’n Rhan o Dîm 

6.	Y gallu diamheuol i gyfathrebu'n effeithiol ac yn argyhoeddiadol 
 
7.	Gallu goruchwylio gwaith pobl eraill i roi canolbwynt i waith y tîm ac ysgogi unigolion. 
 
Arall 

8.	Y gallu diamheuol i fod yn greadigol ac yn arloesol a gweithio’n rhan o dîm yn y gwaith 
 
9.	Y gallu diamheuol i weithio heb oruchwyliaeth agos 
 
10.	Tystiolaeth o gydweithio â’r diwydiant.   

Meini Prawf Dymunol (os yn briodol) 
 
1.	Y gallu diamheuol i addasu i ofynion newidiol byd addysg uwch.  
 
2.	Tystiolaeth o’r gallu i gyfrannu at rwydweithiau mewnol ac allanol, eu datblygu a'u defnyddio er mwyn gwella gweithgareddau ymchwil yr Ysgol.

3.	Cynhyrchu metabolion Blas ac Arogl mewn cronfeydd dŵr yfed 

4.	Modelu a dadansoddi rhwydweithiau o ddata dŵr a data cymunedau algâu i bennu risgiau blas ac arogl mewn cronfeydd dŵr yfed 

5.	Defnyddio dadansoddiadau rhwydweithiau eDNA o asesiadau risg ansawdd dŵr. 

